Ран Босилек
Обичам, горо, обичам

chitanka.info

Обичам, горо, обичам

твойте буки зелени,

твойте води студени,

твойте прохладни поляни,

твойте цветя засмени,

твойте овчари сърцати,

твойте певци крилати,

твойте шумливи потоци,

потоци и водоскоци.

Но най-обичам, горо ле,

твойте ягоди червени,

що на трапези зелени

ти от сърце ни раздаваш

и с тях ни сладко гощаваш.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.